recursal/SuperWikiNEXT-32B huggingface dataset:
‎

**شوپیاں کی لڑائی** 3 جولائی 1819 کو سکھ سلطنت سے ایک مہماتی فوج اور کشمیر کے درانی سلطنت صوبہ کے صوبیدار جبار خان کے مابین ہوئی تھی۔ یہ 1819 کشمیر کی مہم میں فیصلہ کن لڑائی تھی۔

پس منظر
-------

‎1814  سے 1819 تک، سکھ سلطنت کو بھمبر، راجوری، پونچھ، نورپور اور ہورناں پہاڑی راجوں کے خلاف لگاتار مہمیں بھیجنے پر مجبور کیا گیا تھا۔ ان راجاں میں  بغاوتوں سے جیت کے سکھ سلطنت پیر پنجال رینج اور کشمیر میں  رستے کے کنٹرول کو جاری رکھنے کی کوشش کر رہی تھی۔ حالانکہ درانی سلطنت نے ان علاقوں کا ٹھوس بندوبست کیا تھا کیونکہ پیر پنجال رینج نے سکھ فوجوں کو سپلائی اور تازہ فوجوں کو روک دیا تھا۔
1819 
‎ میں، عظیم خان کابل ایک فوجی دستہ لایا تھا۔ عظیم خان کے مال کے  وزیر بیربال دھر نے سکھ راج کے راجگڑھ لاہور کا سفر کیا اور مہاراجہ رنجیت سنگھ کو درانی سلطنت کے کشمیر سے خاتمے کے لیے کہا ۔ اس نے رنجیت سنگھ کو بتایا کہ عظیم خان کشمیر میں درانی کی فوجوں کی قیادت نہیں کر رہا اور کشمیر کو آنے جانے والے راستوں کے بارے میں معلومات فراہم کیں۔

1819 کی کشمیر مہم
-----------------

‎سکھ فوج نے گجرات اور وزیرآباد میں  مہم کے لیے دو اسلحہ ڈپو بنائے۔ 20 اپریل کو، رنجیت سنگھ نے پیر پنجال کی پہاڑی کے دامن میں لاہورسے 30,000 لوگ پہاڑی راجاؤں تک بھیج دئے۔ اس مہم کو تین حصوں میں تقسیم کیا گیا: مصر دیوان چند نے ہراول  فوج کی قیادت کی اور کھڑک سنگھ نے پچھلی فوج کی کمانڈ کی اور رنجیت سنگھ نے سپلائی لائن کی حفاظت کے لیے 10,000 فوجیوں کا اک ریزرودستہ  تعینات کیا۔ فوج نے بھیبر سے مارچ کیا اور وہاں سے اڑکا ہوپہنچی اور بنا کسی مزاحمت کے مقامی حاکم کے قلعے پر قبضہ کر لیا۔

لڑائی
-----

شوپیاں کے لیے سڑک پر سرائے علی میں فوج دوبارہ اکٹھی ہوئی 3 جولائی 1819 کو سکھ فوج نے شوپیاں کے راستے سرینگر جانے کی بھی کوشش کی مگر جبار خان کی قیادت میں ایک درانی فوج نے اس کو روک لیا۔ درانی فوج نے سکھ توپخانے کے حملے کیی تیاری میں اپنے آپ کو قلعہ بند کیا اور بھاری توپخانہ لے آئے لیکن سکھ اس کے لیے تیار نہیں تھے، کیونکہ وہ صرف ہلکی بندوقیں ہی لے کر آئے تھے۔

نتیجہ
-----

حالانکہ دونوں طرف سے بھاری نقصان ہوئے، جبار خان اور اس کی فوج جنگ کے میدان سے پچھے ہٹ گئے اور دریائے سندھ سے ہی کشمیر سے بھاگ گئے۔ جب سکھ فوج فتح کے بعد سرینگر میں داخل ہوئی توکھڑک سنگھ نے اس بات کو یقینی بنایا کہ کہ ہر شخص کی جان و مال محفوظ رہے اور کسی شہری کو لوٹا نہ جائے۔اور ہر ایک کی حفاظت کی ضمانت دی گئی۔ ۔ سرینگر کا پرامن قبضہ سرینگر کے کاروباری لحاظ سے بہت اہم تھا۔ جس میں ایک بڑی شال بنانے والی صنعت بھی تھی اور یہ پنجاب، تبت، سکردو اور لدخ کے درمیان ایک اہم کاروباری مرکز بھی تھا۔

حوالہ جات
---------

1. ↑  Prinsep 1846, p. 52 harvnb error: no target: CITEREFPrinsep1846 (help)
2. ↑  Nalwa 2009, p. 45 harvnb error: no target: CITEREFNalwa2009 (help)

1. ↑  The battle is also referred to as the Battle of Supin, Supine, Shupiyan, Supiya, and Soopyn.
2. ↑  The date of the battle is disputed. It has also been given as 5 July 1819.
3. ↑  The entire expedition had 30,000 troops, however most were not present on the battlefield. Kharak Singh's 8,000 troops were stationed in the area around Surdee Thana and Ranjit Singh's 10,000 troops were stationed at بھمبر and along the route to Surdee Thana. An unknown number of troops were also garrisoned throughout the forts captured in the پیر پنجال on the route from Surdee Thana to شوپیاں
**عبد الملک بن حبیب ازدی ابو عمران الجونی جو** اہل بصرہ کے ثقہ حدیث نبوی کے راویوں میں سے ہیں ، محدثین کے ایک گروہ نے ان سے روایت لی ہیں ۔

### سیرت

ابو عمران الجونی، جن کا نام عبد الملک ابن حبیب البصری ہے،آپ نے صحابی رسول عمران بن حصین کو دیکھا اور بعض صحابہ سے احادیث سماعت کیں،صحاح ستہ میں ان کی حدیثیں موجود ہیں۔ ابو سعید بن العربی نے فرمایا: "وہ شخص ابو عمران تھا جو زیادہ تر احکام کے بارے میں بات کرتا تھا" اور وہ کہتا تھا: "خدا کی قسم اگر ہم ہار گئے تو خدا کے ایسے بندے ہیں جنھوں نے خدا کی اطاعت کو اپنی خواہشات پر ترجیح دی۔" : "خدا ہم پر اور آپ پر اپنی آزمائش نازل کرے اور ہمارے دلوں کو گھر بنائے جو اس کے لیے تڑپتے ہیں۔ » آپ کی وفات سنہ 128ھ ہجری میں ہوئی، 123ھ ہجری اور 129ھ ہجری کی روایت بھی ہے۔
 .

### روایت حدیث

اس حدیث نبوی کی روایت ان حضرات سے کرتے ہیں : اسیر بن جابر، انس بن مالک، جندب بن عبد اللہ البجلی، ابو فراس ربیعہ بن کعب الاسلمی، زہیر بن عبد اللہ البصری، طلحہ بن عبد اللہ بن عثمان بن عبید اللہ بن معمر التیمی، عائض بن عمرو مزنی اور عبد اللہ بن رباح الانصاری عبد اللہ بن صامت، علقمہ بن عبد اللہ المزنی، قیس بن زید قادی المصرین، المشعث بن طائف، یزید بن بنوس، ابو ایوب العزدی المراغی، ابو بکر بن ابی موسیٰ الاشعری اور ابو عاصم۔
اس کی سند سے روایت ہے: ابان بن یزید العطار، جعفر بن سلیمان ضبعی، ابو قدامہ الحارث بن عبید ایادی، الحجاج بن فرفسہ، حماد بن زید، حماد بن سلمہ، حماد بن نجیح السدوسی۔ زیاد بن الربیع یحمدی، سلیمان التیمی اور سہیل بن ابی حزم، سلام بن ابی مطیع، شعبہ بن الحجاج، صالح المری، ابو عامر صالح بن رستم الخزاز، صدقہ بن موسی الدقیقی، عبد اللہ بن عون، عبد العزیز بن عبد الصمد الاعمی، ان کے بیٹے عوید بن ابی عمران الجونی، مرہوم بن عبد العزیز العطار اور ابو نصر بن طریف، ہارون بن موسیٰ نحوی اور ہمام بن یحییٰ۔

### جراح و تعدیل

امام یحییٰ بن معین نے کہا: ثقہ ہے،امام ابو حاتم رازی نے کہا: صحیح،ثقہ ہے اور نسائی نے کہا: اس میں کوئی حرج نہیں، ابن حبان نے اسے کتاب الصدور میں ذکر کیا ہے۔ ثقات میں،محدثین کے گروہ نے ان سے روایت لی ہیں۔

### وفات

آپ نی 128ھ میں وفات پائی ۔

حوالہ جات
---------

1. ↑  "معلومات عن الراوي، عبد الملك بن حبيب الأسدي، موسوعة الحديث"۔ 10 جنوری 2020 میں اصل سے آرکائیو شدہ  الوسيط `|مسار أرشيف=` تم تجاهله (معاونت); الوسيط `|عنوان=` تم تجاهله (معاونت); الوسيط `|مسار=` تم تجاهله (معاونت); الوسيط `|تاريخ أرشيف=` تم تجاهله (معاونت)
2. 1 2  سير أعلام النبلاء، الطبقة الثالثة، أبو عمران الجوني، جـ 5، صـ 255، 256، طبعة الرسالة 2001م آرکائیو شدہ 2018-01-26 بذریعہ وے بیک مشین
3. 1 2 3  تهذيب الكمال، المزي، جـ 18، صـ 298: 300، مؤسسة الرسالة، بيروت، الطبعة الأولى، 1980م آرکائیو شدہ 2018-10-24 بذریعہ وے بیک مشین [*مردہ ربط*]
**تورو دت** (انگریزی: Toru Dutt، بنگالی=তরু দত্ত)، (پیدائش: 4 مارچ، 1856ء - وفات: 30 اگست، 1877ء) برطانوی راج میں انگریزی اور فرانسیسی زبان کی ہندوستانی شاعرہ، ناول نگار اور مترجم تھیں۔ انھوں نے ہندوستانی ادب کو انگریزی زبان میں متعارف کرانے میں اہم کردار ادا کیا۔ ان کا تعلق بنگال سے تھا۔ ہندو گھرانے میں پیدا ہونے کے بعد خاندان سمیت عیسائی مذہب قبول کر لیا۔ فرانس اور انگلستان کے سفر اختیار کیے جہان انھوں نے تعلیم حاصل کرنے کے ساتھ اپنی تخلیقیات سے انگریزی ادب پر گہرے نقش چھوڑے۔ وہ ہندوستان کی پہلی ناول نگار ہیں جنھوں فرانسیسی زبان میں ناول تحریر کیا۔

حالات زندگی
-----------

تورو دت 4 مارچ 1856 کو بنگال کے ایک ہندو خاندان میں ییدا ہوئیں۔ والد گووند چند دت کو سنسکرت اور قدیم ہندو تہذیب میں تعلیم و تربیت سے دلچسپی تھی۔تورو دت جب 6 سال کی تھیں کہ ان کا سارا خاندان عیسائی ہو گیا۔ تورو دت اور ان کا خاندان 1868ء میں یورپ کے سفر پر روانہ ہوئے۔ 1870ء میں فرانس کے بعد اس خاندان کے لوگ انگلستان چلے گئے۔ فرانس میں تورو اور اس کی بہن آرو نے اسکول میں داخلہ لیا تھا، لیکن اسکول چھوڑ کر گھر پر ہی فراانسیسی زبان سیکھی۔ 1871ء میں نیونہم کالج، جامعہ کیمبرج میں داخل ہوئیں، وہاں انگریزی اور فرانسیسی زبانوں میں نمایاں کامیابی حاصل کی۔ وہ ستمبر 1873ء میں ہندوستان واپس آگئیں۔ جو کارنامے انھوں نے اپنے پیچھے چھوڑے وہ علمی نقطہ نظر سے ایک فن کارانہ اور قیمتی ذخریرہ ہیں۔ اگر انھیں زیادہ عمر ملی ہوتی تو دنیا کو ہندوستانی پرانوں اور کہانیوں سے کافی واقفیت ہو جاتی۔ انھوں نے جو تراجم کیے ان سے ہندوستان کی عزت بڑھی۔ ادب کو اپنی زندگی کا مقصد قرار دے کر سنسکرت زبان سے سیتا، لکشمی دھرو تیرملا کی کہانیوں کو انگرزی زبان میں متعارف کرایا۔ انھوں نے فرانسیسی زبان میں ایک ناول بھی لکھا تھا جو ان کے وفات کے بعد فرانس سے شائع ہوا۔

جیون برکش (The Tree of Life)، کنول اور The Casrive فرانسیسی زبان میں ان کی مشہور نظمیں ہیں۔ انھوں نے مسیح کی تعلیمات کے عنوان پر نظمیں لکھیں۔ وہ ایک عیسائی خاتون تھیں جنھوں نے سماج کی خدمت مختلف طریقوں سے انجام دی اور مادرِ وطن کا نام نام بھی روشن کیا۔

وفات
----

تورو دت 30 اگست، 1877ء کو بنگال کے شہر کلکتہ میں انتقال کر گئیں۔ ان کی تدفین کلکتہ کے مانکتلا کرسچن قبرستان میں ہوئی۔

### مزید دیکھیے

بھارتی مصنفات کی فہرست

بیرونی روابط
------------

* انٹرنیٹ آرکائیو پر تورو دت کی تخلیقات
* منصوبہ گوٹن برک پر تورو دت کی تخلیقات

|  |  |
| --- | --- |
|  | ویکی ذخائر پر **تورو دت** سے متعلق سمعی و بصری مواد ملاحظہ کریں۔ |

حوالہ جات
---------

1. 1 2   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. 1 2  ایس این اے سی آرک آئی ڈی:  — بنام: Toru Dutt — اخذ شدہ بتاریخ: 9 اکتوبر 2017
3. 1 2 3 4  عنوان : The Feminist Companion to Literature in English — صفحہ: 320
4. ↑  مکمل کام یہاں دستیاب ہے:  — عنوان : Library of the World's Best Literature
5. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
6. 1 2 3  جامع اردو انسائکلوپیڈیا (جلد 1، ادب)، قومی کونسل برائے فروغ اردو زبان نئی دہلی، 2000ء، ص 181

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 39368652
* ایل سی سی این: n81090160
* آئی ایس این آئی: 0000 0000 8222 6759
* جی این ڈی: 121163407
* ایس یو ڈی او سی: 069374074
* بی این ایف: cb10801082z (data)
* BIBSYS: 7043532

 |
**داؤد بن عمرو بن زہیر بن عمرو بن جمیل بن الاعرج بن عاصم** ، ابو سلیمان الضبی البغدادی (149ھ-228ھ)، آپ شیخ، حافظ، ثقہ، اور محدث اصبہان احمد بن یونس بن مسیب بن زہیر الضبی کے چچازاد بھائی ہیں۔آپ حدیث کے ثقہ ائمہ میں سے ہیں۔امام بغوی نے ان کے بارے میں کہا: ہم سے داؤد بن عمرو الثقہ المامون نے بیان کیا۔ آپ کا انتقال سنہ دو سو اٹھائیس ہجری میں ہوا۔

روایت حدیث
----------

جویریہ بن اسماء، نافع بن عمر الجمعی، ابو معشر نجیح السندی، حماد بن زید، شریک القادی، عبداللہ ابن المبارک، سفیان بن عیینہ، اسماعیل بن رضي اللہ عنہم سے روایت ہے۔ عیاش، محمد بن مسلم الطائفی، عبدالرحمن ابن ابی الزناد، اور محمد بن عبداللہ بن عبید بن عمیر، علی بن ہاشم البریدی، اور دیگر۔
راوی: احمد بن حنبل، مسلم اپنی صحیح میں، ابراہیم الحربی، ابو حاتم الرازی، احمد بن الحسن الصوفی، ابن ابی الدنیا، ابو القاسم البغوی، عباس الدوری ، احمد بن ابی خیثمہ، حجاج ابن یوسف الشعر، اور موسیٰ بن ہارون۔ اور موسیٰ بن اسحاق الانصاری، عبداللہ بن ناجیہ، جعفر الصیغ، اور دیگر۔ اسے نسائی نے اپنی سنن میں روایت کیا ہے۔

### جراح اور تعدیل

ابو القاسم البغوی نے کہا: ثقہ اور امانت دار۔ ابن حجر عسقلانی نے کہا: ثقہ۔ ذہبی نے کہا: وہ حدیث کے ثقہ راوی ہیں۔ سعید بن سلیمان الذہبی نے کہا: یہ وہ بدقسمت چیز ہے جو ابھی تک ہوئی ہے، اور ایک مرتبہ: اس کی تعریف کی۔ عبدالباقی بن کنی البغدادی نے کہا: ثقہ اور ثابت ہے۔ یحییٰ بن معین نے کہا: میں اسے نہیں جانتا، اور اس نے ایک مرتبہ کہا کہ اس میں کوئی حرج نہیں۔

### وفات



1. ↑  "إسلام ويب - سير أعلام النبلاء - الطبقة الثانية عشرة - داود بن عمرو- الجزء رقم11"۔ islamweb.net (بزبان عربی)۔ 26 اپریل 2021 میں اصل سے آرکائیو شدہ۔ اخذ شدہ بتاریخ 19 مئی 2021
**شاذ تمكنت** (پیدائش: 31 جنوری 1933ء – وفات: 18 اگست 1985ء) اردو کے ایک مشہور شاعر تھے۔ ان کی پیدائش 1933ء میں حیدرآباد میں ہوئی تھی اور انتقال اسی شہر میں 1985ء کو ہوا تھا۔ جدید اردو شاعری میں شاذ تمكنت اپنے وقت کے مشہور شاعروں میں خود کو درج کرواچکے ہیں۔ دکن کے نامی گرامی شعرائے کرام میں شاذ تمکنت کا شمار ہوتا ہے۔ روایتی اور جدید شاعری کے درمیان جس پل کی تعمیر شاذ تمكنت نے کی وہ خود میں ایک دور کاآئینہ دار ہے۔ ان کی غزلوں اور نظموں میں جہاں ذاتی زندگی کے دکھ درد ظاہر ہیں، وہیں ان کا دکھ ،زمانہ کے عمومی تجربہ کے طور پر ظاہر ہوتا ہے۔ شاذ تمکنت جامعہ عثمانیہ میں اپنے انتقال کے وقت اردو کے ریڈر تھے۔ انھیں ان کے خاندان اور عام ملاقاتی شفیع بھائی کے نام سے جانتے تھے۔ حالاں کہ ان کا حقیقی نام سید مصلح الدین تھا۔

مشہور غزلیں
-----------

* اپنی اپنی شب تنہائی کی تنظیم کریں
* کام آساں ہو تو دشوار بنا لیتا ہوں
* کوئی تنہائی کا احساس دلاتا ہے مجھے
* کوئی تو آ کے رلا دے کے ہنس رہا ہوں میں
* میں تو چپ تھا مگر اس نے بھی سنانے نہ دیا
* میری وحشت کا تیرے شہر میں چرچا ہوگا
* مثال شولہ وشبنم رہا ہے آنکھوں میں
* سمٹ سمٹ سی گئی تھی زمیں کدھر جاتا
* تمام قول او قسم تھا مکر گیا ہے کوئی
* ذرا سی بات آ گئی جدائی تک

مشہور نظمیں
-----------

* آب و گل
* اجنبی
* بے ننگ ونام
* چھٹا آدمی
* در گذر
* ہم شاد
* خوف صحرا
* قید حیات و بند غم
* زنجیر کی چیخ

خاندان
------

شاذ تمکنت کے والد کا نام سید حفیظ الدین تھا جو حیدرآباد کے نظام کی جائدادوں کے شعبۂ صرف خاص میں تھے۔ وہ 1942ء ہی میں گذر گئے۔ ان کی والدہ کا نام جیلانی بیگم تھا۔ جو محض چالیس سال کی عمر میں انتقال کر گئی۔ ان کی ماں ماہ رمضان میں حالت روزہ میں انتقال کر گئی۔ ان صدمے کا اظہار انھوں نے اپنی نظم *وہ لوری خلاؤں چلی گئی* میں کیا تھا۔ شاذ اپنے کلام کے شروع میں ہمیشہ بسم اللہ الرحمٰن الرحیم لکھتے تھے، حالاں کہ ایک ترقی پسند شاعر تھے۔ ان کے سب سے بڑے بھائی سید نظام الدین تھے، جو وقف بورڈ میں کام کرتے تھے۔ ان کے ایک اور بھائی سید فرید الدین تھے۔ ان کے اس وقت صرف ایک بھائی سید امتیاز الدین بقید حیات ہیں۔

شاذ تمکنت کی اہلیہ کا نام محمدی شاذ تمکنت ہے، جو اب بھی بقید حیات ہیں۔ ان کا سب سے بڑا لڑکا سید اوصاف الدین جامعہ عثمانیہ میں بر سر ملازم ہے۔ دوسرے نمبر ایک لڑکا سید فواد الدین ہے، جو فواد تمکنت کے نام سے جانا جاتا ہے۔ وہ ایک مصور ہے اور اس کی بیٹی ردا (افزا تمکنت) بھی ایک مصور ہے اور شادی شدہ ہے۔ اس کے علاوہ شاذ تمکنت کے چار اور لڑکے ہیں۔ ان میں سے دو لڑکے خلیجی ممالک میں بر سر روزگار ہے۔

حوالہ جات
---------

1. ↑
2. 1 2 3  शाज़ तमकनत - कविता कोश
3. ↑  "Details: Vani Prakashan"۔ 24 مارچ 2014 میں اصل سے آرکائیو شدہ۔ اخذ شدہ بتاریخ 31 مارچ 2014  الوسيط `|url-status=` تم تجاهله (معاونت)
**گریم ڈونلڈ واٹسن** (پیدائش:8 مارچ 1945ءکیو، میلبورن، وکٹوریہ)|وفات:24 اپریل 2020ءبرراڈو، نیو ساؤتھ ویلز،) ایک آسٹریلوی کرکٹ کھلاڑی تھا جس نے 1966ء اور 1972ء کے درمیان پانچ ٹیسٹ میچ اور دو ایک روزہ بین الاقوامی میچ کھیلے۔ 1971-72ء سے 1974-75ء تک مغربی آسٹریلیا اور پھر 1976-77ء میں نیو ساؤتھ ویلز چلے گئے، اس طرح وہ تین ریاستوں کے لیے شیفیلڈ شیلڈ کرکٹ کھیلنے والے پہلے آدمی بن گئے انھوں نے 1977-78ء اور 1978-79ء میں ورلڈ سیریز کرکٹ میں میچز میں شرکت کی۔ واٹسن کا سب سے زیادہ اول۔درجہ کرکٹ کا اسکور آسٹریلیا کے لیے 1972ء میں ہیمپشائر کاؤنٹی کرکٹ کلب کے خلاف بنا۔ اس دوران اس نے کیتھ اسٹیک پول کے ساتھ پہلی وکٹ کے لیے 301 رنز بنائے، واٹسن نے 234 منٹ میں 26 چوکوں اور پانچ چھکوں کی مدد سے 176 رنز بنائے اس اعلی کارکردگی کے سبب آسٹریلیا نے یہ میچ نو وکٹوں سے جیت لیا تمام اول درجہ کرکٹ میچوں میں انھوں نے سات سنچریوں کے ساتھ 32.68 کی اوسط سے 4674 رنز بنائے اور 25.31 کی اوسط سے 186 وکٹیں حاصل کیں جس میں آٹھ بار ایک اننگز میں پانچ یا اس سے زیادہ وکٹوں کا حصول بھی شامل تھا اور 1965-66ء میں میلبورن میں جنوبی آسٹریلیا کے خلاف 61 رنز کے عوض 6 کھلاڑیوں کا شکار اس کے بہترین اعداد و شمار تھے۔

فٹ بال کیریئر
-------------

اس نے 1964ء اور 1965ء میں وکٹورین فٹ بال لیگ میں میلبورن کے لیے آسٹریلین رولز فٹ بال کے 18 میچز بھی کھیلے

### ذاتی زندگی

واٹسن تعمیرات کے شعبے سے وانستہ ایک قابل معمار تھا اور اس نے سڈنی اولمپک کے میدان سمیت اسپورٹس اسٹیڈیم کے انتظام میں کام کیا اس نے چار شادیاں کیں۔

### انتقال

گریم ڈونلڈ واٹسن کا انتقال 24 اپریل 2020ء کو برراڈو، نیو ساؤتھ ویلز، میں 75 سال 47 دن کی عمر میں کینسر سے ہوا

مزید دیکھیے
-----------

* کرکٹ
* ٹیسٹ کرکٹ
* ایک روزہ بین الاقوامی
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* آسٹریلیا کے ون ڈے کرکٹرز کی فہرست

حوالہ جات
---------

1. ↑
2. ↑
3. ↑
4. ↑
5. ↑
**سعد بن طارق بن اشیم ابو مالک اشجعی الکوفی** ، آپ کوفہ کے ثقہ تابعی ، محدث اور حدیث کے راوی ہیں۔ آپ کا مسکن کوفہ تھا۔آپ نے 140ھ میں کوفہ میں وفات پائی ۔

### روایت حدیث

حضرت انس بن مالک، ابو قاسم حسین بن حارث جدلی، ربعی بن حراش، سعد بن عبیدہ، سلمہ بن نعیم بن مسعود، ان کے والد طارق بن اشیم اشجعی رضی اللہ عنہ سے روایت ہے۔ اور ان کے ساتھی، عبد اللہ بن ابی اوفی، کثیر بن مدرک اور موسیٰ بن طلحہ بن عبید اللہ، نافع بن خالد خزاعی، نبیط بن شریط ، نعیم ابن ابی ہند، ابو حازم الاشجعی۔ ابو حبیبہ، طلحہ بن عبید اللہ، ابو حسین الاسدی اور ابن حدیر
حفص بن غیاث، خلف بن خلیفہ، سفیان ثوری، شعبہ بن حجاج، صالح بن عمر واسطی، عباد بن العوام، عبد اللہ بن ادریس، عبد الواحد بن زیاد، عبیدہ ابن حمید رضی اللہ عنہ سے روایت ہے۔ علی بن مشر اور عمرو بن صالح بن مختار بن قیس الزہری، قاضی رامہرمز ، فدیل بن سلیمان، محمد بن اسحاق بن یسار، محمد بن فضیل بن غزوان، مروان بن معاویہ الفزاری، یحییٰ بن زکریا بن ابی زیدہ، یزید بن ہارون، ابو خالد الاحمر، ابو عوانہ اور ابو معاویہ الضریر۔
،

### جراح و تعدیل

امام ابن حبان نے اسے "کتاب الثقات "ثقہ افراد کی کتاب میں ذکر کیا ہے اور احمد بن حنبل، یحییٰ بن معین اور امام عجلی نے اسے "ثقہ "قرار دیا ہے، ابو حاتم الرازی نے کہا: "صالح الحدیث" وہ اپنی حدیث لکھتے ہیں۔امام نسائی نے کہا: "اس میں کوئی حرج نہیں ہے۔" امام عقیلی نے کہا: "انھوں نے قنوت کے بارے میں حدیث بیان کی ہے۔" امام بخاری نے اسے "الجامع" میں نقل کیا ہے اور انھوں نے اس سے ادب المفرد میں روایت کی ہے۔اور باقی محدثین نے بھی ان سے روایات لی ہیں۔

### وفات

آپ نے 140ھ میں کوفہ میں وفات پائی ۔

حوالہ جات
---------

1. 1 2  سير أعلام النبلاء، الطبقة الرابعة، أبو مالك الأشجعي، جـ 6، صـ 184، 185، مؤسسة الرسالة، 2001م آرکائیو شدہ 2018-03-05 بذریعہ وے بیک مشین
2. ↑
اسے سورہ انشراح اور سورہ الم نشرح بھی کہتے ہیں۔ یہ ایک مکی سورۃ ہے۔
کہا جاتا ہے کہ یہ سورہ، سورہ ضحٰٰٰٰٰی کے فورا بعد نازل ہوئی۔ اس سورہ میں آں حضرت ﷺ کے فضائل بیان کیے گئے ہیں۔
اس سورہ میں اللہ تعالیٰ نے آں حضرت ﷺ سے کہا کہ کیا ہم نے تمھارا سینہ تمھارے لیے نہیں کھولا؟ اس کا مطلب یہ ہے کہ آپ ﷺ کے اخلاق وسیع کر دیے گئے۔ وہ بوجھ جس سے آپ ﷺ کا کمر ٹوٹ رہا تھا،وہ اٹھا لیا۔ اور آپ ﷺ کا ذکر بلند کیا۔ آپ ﷺکو یہ تعلیم دی گئی کہ فراغت کے بعد ذکر اللہ اور محنت و مشقت کرنا۔
اس سورۃ میں آنحضرت ﷺ کے بارے میں یہ کہا جا رہا ہے کہ آپ ﷺ کا سینہ چاک دیا گیا ہے۔ یہ واقعہ ایک مرتبہ آپ کی بچپن میں ہوئی جب آپ ﷺ اپنی زندگی کے چار مراحل طے کر چکے تھے۔ اور ایک اور مرتبہ جب آپ ﷺ معراج کے لیے جا رہے تھے۔ ان دونوں مواقع پر جبریل امین علیہ السلام نے آپ ﷺ کا سینہ چاکا۔ (صحیحین) سورۃ الضحیٰ سے لے کر آخر قرآن تک آپ ﷺ ہی کا بیان ہے۔
کہا جاتا ہے کہ جو اس سورۃ کو کسی کانچ یا چینی کی برتن میں لکھے، پھر اسے گلاب کے پانی سے دھو کر پیئے تو اس سے رنج، غم وغیرہ زائل ہو جائیگی۔ اور بھی فضائل اس کے منقول ہیں۔

حوالہ جات
---------

1. ↑  Surah Inshirah, Chapter 94 | An Enlightening Commentary into the Light of the Holy Qur'an vol. 20 | Books on Islam and Muslims | Al-Islam.org
2. 1 2 3  Maarif -ul- Quran URDU Shaykh Mufti Muhammad Shafi (r.a)
3. ↑  Maarif -ul- Quran URDU Shaykh Mufti Muhammad Shafi (r.a)
4. ↑  Jamalain Sharah Jalalain - 6 Volumes - By Shaykh Muhammad Jamal Saifi Bulanshehri
**سہل بن عثمان بن فارس، ابو مسعود عسکری، الکندی**  ائمہ حدیث اور راویوں میں سے ہیں۔آپ صدوق درجہ کے راوی ہیں۔آپ کی حدیث حسن ہوتی ہے غرائب کے ساتھ۔ 

ابو الشیخ کہتے ہیں: وہ دو سو بتیس ہجری میں اصفہان سے رے کے لیے نکلے، پھر عراق واپس آئے، اور انھوں نے کہا: کہ وہ ایک باوقار لشکر میں شہید ہوئے تھے۔ حافظ ذہبی نے کہا: «  ان کا انتقال سنہ دو سو پینتیس ہجری میں ہوا۔

روایت حدیث
----------

اس کی سند سے روایت ہے: ابراہیم بن حمید التاویل، ابراہیم بن سعد، ابراہیم بن محمد بن مالک الحمدانی، ابراہیم بن یزید بن مردانبہ، اسد بن عمرو البجلی القادی، اسماعیل بن حماد بن ابی حنیفہ۔ ، جنادہ بن سلام السوعی، الحارث بن عمران الجعفری، اور حفص بن غیاث، حماد بن زید، زیاد بن عبداللہ البکائی، زید بن الحباب، سائر بن الخمس، ابو الاحواس سلام بن سلیم، شریک بن عبداللہ النخعی، عبداللہ بن العجلہ، عبداللہ بن جعفر بن نجیح المدینی، اور عبداللہ بن المبارک،



1. ↑  "سهل بن عثمان العسكري"۔ tarajm.com۔ 16 أغسطس 2021 میں اصل سے آرکائیو شدہ۔ اخذ شدہ بتاریخ 02 ستمبر 2021  تحقق من التاريخ في: `|archive-date=` (معاونت)
2. ↑  "موسوعة الحديث : سهل بن عثمان بن فارس"۔ hadith.islam-db.com۔ 2 سبتمبر 2021 میں اصل سے آرکائیو شدہ۔ اخذ شدہ بتاریخ 02 ستمبر 2021  تحقق من التاريخ في: `|archive-date=` (معاونت)
3. ↑  "إسلام ويب - سير أعلام النبلاء - الطبقة الثانية عشرة - سهل بن عثمان- الجزء رقم11"۔ islamweb.net (بزبان عربی)۔ 12 نوفمبر 2020 میں اصل سے آرکائیو شدہ۔ اخذ شدہ بتاریخ 02 ستمبر 2021  تحقق من التاريخ في: `|archive-date=` (معاونت)
**شبیر حسن** بن امت علی بن عبد الرحمن

ولادت
-----

آپ کی ولادت یکم جولائی 1948ء کو دیوریا لعل ضلع سنت کبیر نگر میں ہوئی۔

تعلیم و تربیت
-------------

آپ کی تربیت بہت ہی دیندار گھرانے میں آپ کی ابتدائی تعلیم مدرسہ تدریس الاسلام بسڈیلہ اور دار العلوم منظر حق ٹانڈہ میں ہوئی پھر اعلیٰ تعلیم کے لیے آپ الجامعۃ الاشرفیہ مصباح العلوم تشریف لے گئے اور تمام مروجہ علوم وفنون پر کامل دسترس حاصل کرکے 1969 ء میں فراغت حاصل کی۔آپ کے اساتذہ کرام کے اسماء یہ ہیں جن سے آپ نے شرف تلمذ حاصل کیا۔ 1 حافظ ملت علامہ عبد العزیز محدث مرادآبادی 2علامہ حافظ عبدالروف بلیاوی 3علامہ شمس الدین جعفری 4علامہ نعمان خان اعظمی 5 علامہ عبد الشکور مصباحی 6علامہ اعجازاحمد۔۔۔

درس وتدریس
----------

فراغت کے بعد آپ مفتی رجب علی نانپاروی کے مدرسہ عزیزالعلوم نانپارہ تشریف لے گئے اور وہاں صدر مدرس کے منصب پر تقریباً 8 سال فائز رہ کر بڑی ذمہ داری کے ساتھ تمام امور انجام دئے اس کے بعد ملک کی عظیم دینی درسگاہ مدرسہ الجامعۃ الاسلامیہ روناہی فیض آباد تشریف لے گئے اورتا حیات شیخ الحدیث وصدرشعبہ افتا کے منصب پر فائز رہ کر تمام طلبہ کو علوم نبوت کا جام پلاتے رہے۔

حج
--

آپ نے دو بار حج فر مایا پہلی بار 1994ء میں اور دوسرا حج 1999ء میں۔آپ بزرگان دین سے بہت محبت فرماتے تھے اس لیے اکثر تمام اولیاء کے مزارات پرحاضری دینا آپ کا سب سے اہم مشغلہ تھا۔

وصال، بیعت، اجازت و خلافت
-------------------------

آپ حضور مفتی اعظم ہند کے دست حق پرست پر بیعت ہوئے۔ آپ کو مندرجہ ذیل بزرگوں سے اجازت و خلافت حاصل تھی۔ 1علامہ مفتی رجب علی نانپاروی۔ حضور مثنیٰ میاں۔ حضور تاج الشریعہ بریلوی۔ حضور گلزار میاں۔

وصال مبارک 13 تاریخ کا دن گزار کر14 /ربیع الغوث 1441ء مطابق 11 دسمبر 2019 بروز جمعرات کو ہوا۔ آپ کی نماز جنازہ محدث کبیر علامہ ضیا ء المصطفٰی قادری دام ظلہ العالی نے پڑھائی۔اور مدرسہ کے قریب ٹیلہ پر مزار شرف الدین علیہ الرحمہ کے احاطہ میں سپرد خاک کیا گیا۔

حوالہ جات
---------

* مقالات امام العلماء -- حیات امام العلماء
**انکل گرینڈپا** (انگریزی: Uncle Grandpa) ایک امریکی کارٹون ٹیلی ویژن سیریز ہے جو پیٹر برونگارڈ نے کارٹون نیٹ ورک کے لیے تیار کی ہے جو 2 ستمبر، 2013ء سے 30 جون، 2017ء تک جاری رہی۔

کہانی
-----

انکل گرینڈپا، ایک جادوئی شکل دینے والا ہیومنوائڈ، ہر روز بچوں کے گھروں سے یہ دیکھنے کے لیے رکتا ہے کہ وہ کیا کر رہے ہیں۔ ان کے جن بچوں کو وہ تشریف لاتے ہیں ان کی اپنی ایک پریشانی ہوتی ہے اور انکل گرانڈپا کوشش کرتے ہیں کہ وہ افراتفری اور حقیقی غلط کارروائیوں کا سلسلہ جاری رکھیں۔ وہ ایک منحرف قسم کا شخص ہے جو کبھی کبھی ناقابل استعمال اشیاء (کاغذ اور زیادہ تر کتابیں) کھاتا ہے۔ وہ آپ جی-2000 ماڈل روبوٹک آر وی میں چلا رہا ہے جو زندگی کے نام سے جانا جاتا ہے کے نام سے جانا جاتا ہے اور اس کے ساتھ بیلی بیگ نامی ٹاک ریڈ فینی پیک بھی موجود ہے جس میں مسٹر گوس نامی سبز ڈایناسورائڈ ہے، جو شیطان کا ایک جامد فوٹو گرافی کاٹ آؤٹ ہے جس کا نام وشال حقیقت پسندانہ فلائنگ ٹائیگر ہے۔ اور ایک انتھروپومورفک پیپرونی پیزا سلائس جس کا نام پزا اسٹیو ہے۔

حوالہ جات
---------

1. 1 2 3   — اخذ شدہ بتاریخ: 16 جون 2020
2. ↑  David Perlmutter (2018)۔ The Encyclopedia of American Animated Television Shows۔ Rowman & Littlefield۔ صفحہ: 669–670۔ ISBN 978-1-5381-0373-9

بیرونی روابط
------------

* انکل گرینڈپا آئی ایم ڈی بی پر (انگریزی میں)
جے یو آئی (ف) کے رہنماء مولوی امیر زمان 1952ء میں لورالائی میں پیدا ہوئے، انھوں نے سیاسی سفر کا آغاز جمعیت علما اسلام (ف) کے ٹکٹ سے 2002ء میں قومی اسمبلی کے انتخابات سے کیا لیکن ناکام رہے، جس کے بعد صوبائی اسمبلی کی نشست کے لیے الیکشن لڑا لیکن کامیاب نہ ہو سکے۔

وہ 2013ء میں این اے 263 لورالائی سے 5 سال کے لیے رکن قومی اسمبلی منتخب ہوئے، 2017ء میں ن لیگ کے شاہد خاقان عباسی کی کابینہ کا حصہ بھی بنے اور پوسٹل سروسز کی وزارت کا قلمدان سنبھالا۔

مولانا امیر زمان جمعیت علما اسلام کے سربراہ مولانا فضل الرحمان کے قریبی دوست تھے

پاکستان عام انتخابات، 2013ء
---------------------------

انھوں نے پاکستان عام انتخابات، 2013ء میں بلوچستان کے حلقہ این اے۔263 (NA-263 (Loralai))میں جمیعت علمائے اسلام سے انتخاب میں حصہ لیا اور کامیابی حاصل کی۔

وفات
----

مولانا امیر زمان 8 ستمبر 2021ء کو انتقال کر گئے۔ مولانا امیر زمان کوئٹہ کے مقامی ہسپتال میںکورونا وائرس کے باعث زیر علاج تھے۔ مولانا امیر زمان کی تدفین آبائی علاقہ لورالائی میں کی گئی۔

حوالہ جات
---------

1. ↑
2. ↑   — اخذ شدہ بتاریخ: 7 ستمبر 2021
3. ↑   — اخذ شدہ بتاریخ: 7 ستمبر 2021
4. ↑
5. ↑  "2013 الیکشن نتائج" (PDF)۔ ای سی پی۔ 24 دسمبر 2018 میں اصل (PDF) سے آرکائیو شدہ۔ اخذ شدہ بتاریخ 25 اپریل 2018  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
مسجد نبوی کے ستونوں سے مراد سلطان عبد المجید عثمانی کے دور میں مسجد نبوی کے قبلے کی جانب بنائے جانے والے ستون ہیں، ان ستونوں کو انہی جگہوں میں پر بنایا گیا جہاں عہد نبوی کے کھجور کے درختوں والے ستون تھے، تو اس لیے جب ان ستونوں کو کوئی نام دیا جاتا ہے تو مطلب یہ ہوتا ہے کہ یہاں عہد نبوی کا کھجور کے درخت سے بنا وہی ستون تھا۔ مسجد نبوی میں کل آٹھ ستون ہیں جن کا تاریخ میں خصوصی طور پر ذکر ملتا ہے اور ان میں سے ہر ایک ستون کی عہد نبوی میں ایک خاص کہانی ملتی ہے۔

خوشبو لگا ہوا ستون
------------------

اس ستون کے پاس سلمہ بن اکوع نماز اہتمام کے ساتھ ادا کرتے اور جب ان سے ان کے عمل کے متعلق پوچھا گیا تو انھوں نے کہا: میں نے نبی ﷺ کو یہاں اہتمام کے نماز ادا کرتے ہوئے دیکھا ہے۔

سیدہ عائشہ کا ستون
------------------

یہ منبر سے تیسرا اور قبر مبارک سے بھی تیسرا ستون ہے، اس مہاجرین کا ستون بھی کہتے ہیں؛ کیونکہ مہاجرین اس کے قریب ہی جمع ہوا کرتے تھے۔

ستون توبہ
---------

یہ منبر کی جانب سے چوتھا، قبر کی طرف سے دوسرا اور قبلے کی جانب سے تیسرا ستون ہے، اس ابو لبابہ کا ستون بھی کہتے ہیں؛ کیونکہ انھوں نے ایک غلطی کی پاداش میں اپنے آپ کو اس ستون سے باندھ لیا تھا۔

ستون چار پائی
-------------

یہ ستون توبہ سے مشرقی جانب ہے، یہاں آپ ﷺ اعتکاف کے لیے اپنی کھجور کی ٹہنیوں سے بنی چارپائی رکھتے تھے، اس لیے اس کو چارپائی کا ستون کہتے ہیں۔

ستون چوکیدار
------------

اس ستون کے پاس آپ ﷺ کے لیے پہرے کی ذمہ داری نبھانے والے صحابہ کرام رات گزارتے تھے اور یہ ستون آپ ﷺ کے حجرے کے سامنے تھا۔

ستون وفود
---------

یہ ستون شمال کی جانب سے ستون چوکیدار کے پیچھے واقع ہے، نبی ﷺ عرب وفود کی آمد پر اسی ستون کے پاس بیٹھتے تھے۔

ستون قبر
--------

اس ستون کو مقام جبریل بھی کہتے ہیں۔

ستون تہجد
---------

یہ ستون شمال کی جانب سے رسول اللہ ﷺ کی صاحبزادی فاطمہ رضی اللہ عنہا کے گھر کے پیچھے واقع ہے۔

حوالہ جات
---------

1. ↑  فصول من تاريخ المدينة المنورة، تأليف: علي حافظ، ص69-71، ط3، شركة المدينة المنورة للطباعة والنشر.
2. ↑  صحيح البخاري، رقم: 502.

| * د
* ب
* ت
مسجد نبوی |
| --- |
| 
* حجرہ نبوی
* گنبد خضریٰ
* روضہ
* صفہ
* منبر نبوی
* کتب خانہ
* ستون
* چھتریاں
* محرابیں

 | مسجد نبوی |
1980ءکی دہائی میں امریکی ریاضی داں رابرٹ گراہم ریاضی کے ایک مسئلے کا حل معلوم کرنے پر کام کر رہا تھا جو حل نہیں ہوا۔ یہ مسئلہ یا سوال مسئلۂ فیثا غورث کے کلیے سے ملتا جلتا تھا جو ایک قائم الزایہ مثلث میں اضلاع کی لمبائیوں کو بیان کرتا ہے۔ کلیہ فیثا غورث ( a2 + b2 = c2) کے مطابق زاویہ قائمہ کے مخالف ضلع یعنی وتر(c) کا مربع، دوسرے دونوں اضلاع (a اور b ) کے مربعوں کے مجموعے کے مساوی ہوتا ہے۔گراہم معلوم کرنا چاہتا تھا کہ کیا یہ ممکن ہے قائم الزاویہ مثلث کا ہر ضلع مثبت صحیح عدد ہو، نیز اگر ہر صحیح عدد کو ایک س�رخ یا نیلے رنگ سے ظاہر کیا جائے تو فیثا غورث کی مساوات کی تسکین کرنے والے صحیح اعداد کا کوئی بھی سیٹ ایک ہی رنگ کے اعداد پر مشتمل نہ ہو۔ اس کا مطلب یہ ہوا کہ مساوات حل کرنے والے مثبت صحیح اعداد میں سے دو سرخ یا نیلے رنگ کے ہو سکتے ہیں مگر تینوں ایک ہی رنگ کے نہیں ہو سکتے۔ اس مسئلے کو Boolean Pythagorean triples problem کا نام دیا گیا تھا۔ اپنی ناکامی کے بعد رابرٹ نے اس مسئلے کا حل معلوم کرنے والے کو ایک سو ڈالر بطور انعام دینے کا بھی اعلان کیا تھا، مگر تین عشروں تک کوئی بھی یہ کارنامہ انجام نہیں دے سکا۔

حل
--

تین دہائیوں کے بعد ٹیکساس یونی ورسٹی کے محققین نے مسئلہ بولین کا حل پیش کرنے کا دعویٰ کیا ہے، تاہم اس دعوے کی تصدیق کے لیے دس ارب سال درکار ہوں گے! اس طرح یہ ریاضی کی تاریخ کا طویل ترین حل ہے۔ فرانس کے شہر بورڈو میں منعقدہ کانفرنس کے دوران ریاضی دانوں،ٹیکساس یونی ورسٹی کے پروفیسر ڈاکٹر مارجن ہوئلو، سوینسی یونی ورسٹی کے ڈاکٹر اولیور کلمین اور کینٹکی یونی ورسٹی کے پروفیسر وکٹر میرک پر مشتمل ٹیم نے سپر کمپیوٹر کی مدد سے مسئلہ بولین کا حل پیش کیا ہے۔ ریاضی دانوں کے پیش کردہ حل کے مطابق جس کلر اسکیم کا رابرٹ گراہم نے ذکر کیا تھا، وہ 7824 کے عدد تک ممکن ہے۔ یہاں سے آگے مسئلہ بولین کا اطلاق نہیں ہو سکتا۔ سپرکمپیوٹر کے ذریعے نکالے گئے حل کا حجم 200 ٹیرابائٹ ہے۔ ماہرین کا کہنا ہے اتنی مقدار میں ڈیٹا کو پڑھنے کے لیے دس ارب سال درکار ہوں گے جو ممکن نہیں۔ اسی لیے رابرٹ گراہم نے بھی جو اب 80 سال کا ہو چکا ہے، اس حل کو درست تسلیم کرتے ہوئے ریاضی دانوں کی ٹیم کو اعلان کردہ سو ڈالر کا انعام دے دیا ہے-

حوالہ جات
---------

1. ↑  ریاضی کا طویل ترین سوال جسے پڑھنے کے لیے دس ارب سال درکار ہوں گے۔ اردو پوائنٹ
**سونیا ایونز** (پیدائش: 13 فروری 1971ء)،  **سونیا** کے نام سے جانی جاتی ہے، لیورپول سے تعلق رکھنے والی ایک انگریزی پاپ گلوکارہ ہے۔ اس نے 1989ء میں برطانیہ کا نمبر ایک ہٹ "تم مجھے تم سے محبت کرنے سے کبھی نہیں روکو گے۔ "کے ساتھ کامیابی حاصل کی اور ایک البم سے پانچ ٹاپ 20 ہٹ سنگلز حاصل کرنے والی برطانیہ کی پہلی خاتون فنکار بن گئیں۔ اس نے 1993ء کے یوروویژن گانے کے مقابلے میں برطانیہ کی نمائندگی کی، جہاں وہ "بیٹر دی ڈیول یو نو "گانے کے ساتھ دوسرے نمبر پر رہی۔ 1989ء اور 1993ء کے درمیان، اس نے برطانیہ کی 11 ٹاپ 30 ہٹ فلمیں حاصل کیں،  میں "لسن ٹو یور ہارٹ "(1989ء)، "کاؤنٹنگ ایوری منٹ "(1990ء) اور "صرف بیوقوف (کبھی محبت میں نہ پڑیں۔) "(1991ء) شامل ہیں۔ 1994ء میں اس نے میوزیکل *گریز* کے ویسٹ اینڈ ریوائیول میں سینڈی کا کردار ادا کیا، جبکہ ٹیلی ویژن پر وہ 1998ء میں بی بی سی کی کامیڈی سیریز *دی للی سیویج شو* میں بنٹی کے طور پر نظر آئیں۔

میوزک کیریئر
------------

پیٹ واٹر مین کو لیورپول میں اپنے ریکارڈنگ اسٹوڈیو کے باہر گانا سننے کے لیے بیجر کرنے کے بعد سونیا کو کریسالس ریکارڈز میں سائن کیا گیا تھا۔ واٹر مین نے اسے بلف کہا اور اسے اپنے ہفتہ وار ریڈیو شو میں لائیو گانے کے لیے کہا۔ سونیا کا پہلا سنگل، "یو ول نیور اسٹاپ می لونگ یو "، جو گیت لکھنے اور موسیقی پروڈکشن کی تینوں مائیک اسٹاک ، میٹ ایٹکن اور پیٹ واٹرمین ( اسٹاک ایٹکن واٹرمین ) کے ذریعہ مرتب اور تیار کیا گیا تھا، جون 1989ء میں ریلیز ہوا تھا۔ "تم مجھے تم سے محبت کرنے سے کبھی نہیں روکو گے۔" اگلے مہینے دو ہفتوں تک برطانیہ سنگلز چارٹ پر نمبر 1 پر آگیا۔  18 سال کی عمر میں، سونیا یہ کارنامہ انجام دینے والی سب سے کم عمر برطانوی گلوکاروں میں سے ایک بن گئیں۔ سنگل نے آئرش چارٹ میں بھی سرفہرست رکھا  اور امریکی ڈانس چارٹ کے ٹاپ 10 میں پہنچ گیا۔

اداکاری
-------

اپنے میوزک کیریئر سے پہلے، 1988ء کے آس پاس، ایونز چینل 4 کے صابن اوپیرا *بروک سائیڈ* میں ایک اضافی کے طور پر نمودار ہوئیں، اور بی بی سی 1 کی صورتحال کامیڈی *بریڈ* کے ایک ایپی سوڈ میں بھی نظر آئیں جہاں اس نے ایلیا کا کردار ادا کیا، جو ایڈرین بوسویل کی ایک مختصر مدت کی گرل فرینڈ تھی، سیریز 4 کی 11ویں قسط میں۔ 1990ء میں سونیا نے بچوں کے گیم شو *دی ویٹر دی بیٹر کی* بطور اسکور بورڈ پرسن مین کوئز ماسٹر راس کنگ کے ساتھ مشترکہ میزبانی کی، جو *مانچسٹر سے ہفتہ کی صبح بچوں کے میگزین شو 8:15* کا حصہ تھا۔

ذاتی زندگی
----------

سونیا 13 فروری 1971ء کو پیدا ہوئیں۔ اس نے مارک موسیٰ سے 1998ء میں شادی کی اور اس جوڑے کی ایک بیٹی ہے جو 2010ء میں پیدا ہوئی ۔

حوالہ جات
---------

1. ↑  میوزک برینز آرٹسٹ آئی ڈی:  — اخذ شدہ بتاریخ: 16 ستمبر 2021
2. ↑  "biography"۔ Soniaontheweb.com۔ 28 جنوری 2016 میں اصل سے آرکائیو شدہ۔ اخذ شدہ بتاریخ 24 مئی 2014  الوسيط `|url-status=` تم تجاهله (معاونت)
3. 1 2  UK chart peaks:
4. ↑  Irish chart peaks: "irishcharts.ie > Search results for 'Sonia' (from irishcharts.ie)"۔ Fireball Media, via Imgur.com۔ اخذ شدہ بتاریخ 15 دسمبر 2015
5. ↑  "Sonia Interview 2013"۔ Sonia on the web۔ 25 مئی 2014 میں اصل سے آرکائیو شدہ۔ اخذ شدہ بتاریخ 24 مئی 2014  الوسيط `|url-status=` تم تجاهله (معاونت)
**آمانی** (پیدائش 16 نومبر 1973) ایک ہندوستانی اداکارہ ہے جو بنیادی طور پر تلگو اور تامل فلموں میں نظر آتی ہے۔  اس نے ای وی وی *ستیاناریانا* کی ہدایت *کاری* میں بننے والی تلگو فلم *جامبہ لاکیڈی پامبا* میں نریش کے ساتھ مرکزی کردار ادا کیا تھا۔ یہ فلم بلاک بسٹر رہی۔

اس نے باپو کی ہدایت کاری میں بننے والی فلم *مسٹر پیلم میں کام* کیا ، جس نے تیلگو میں بہترین فیچر فلم کا قومی فلم ایوارڈ جیتا ۔ اس نے تلگو فلم سبھالگنم کے لیے بہترین اداکارہ کا فلم فیئر ایوارڈ ،سبھا سنکلپماور مسٹر پیلم کے لئے بہترین اداکارہ کے لیے نندی ایوارڈ اپنے نام کیا .

فلمی کیریئر
-----------

اس نے اپنے کیریئر کا آغاز *آدھدی* جیسی فلموں میں چھوٹے کرداروں سے کیا تھا۔ اس کے بعد ، وہ ڈاکٹر وشنووردھانا ، نگرجن ، بالکرشن ، کرشنا ، جگپتی بابو اور کمل ہاسن جیسے اداکاروں کے مقابل اداکارہ کے طور سامنے آئی ۔ اس نے تلگو فلم سبھالگنم کے لیے بہترین اداکارہ کا فلم فیئر ایوارڈ ،سبھا سنکلپماور مسٹر پیلم کے لئے بہترین اداکارہ کے لیے نندی ایوارڈ اپنے نام کیا. . کئی سالوں کے وقفے کے بعد ، وہ *آا نلوگورو* فلم میں نظر *آئی* ۔

ذاتی زندگی
----------

وہ بنگلور میں پیدا ہوئی تھا۔ ان کے شوہر خواجہ میدین ایم چنئی کے رہنے والے ایک فلم پروڈیوسر ہیں ، اداکاری کے سبب اسے دسویں جماعت کے بعد تعلیم چھوڑنی پڑی۔ اس کی ایک بیٹی اور ایک بیٹا ہے۔

فلمی گرافی
----------

### ٹیلی ویژن

* اکا موگڈو بطور فیملی کونسلر ( جیمنی ٹی وی )
* 2020 پوو انکاجا بطور راتھنولی ( سن ٹی وی )
* 2020 روجا راتھنولی کے طور پر ( سن ٹی وی )

حوالہ جات
---------

1. ↑  Y. Sunita Chowdhary (2012-04-14)۔ "Arts / Cinema : Sensitive and soulful"۔ The Hindu۔ 24 اپریل 2012 میں اصل سے آرکائیو شدہ۔ اخذ شدہ بتاریخ 31 جولا‎ئی 2012
2. ↑

بیرونی روابط
------------

* انٹرنیٹ مووی ڈیٹابیس (IMDb) پر آمانی
* نایاب تصاویر اور ویڈیوز کے ساتھ امانی سوانح
* https://web.archive.org/web/20110930113844/http://www.cineherald.com / فوٹو گیلری / عمانی / index.html عمانی تصویر
**نادر بیگ مرزا** (پیدائش: 16 مارچ 1891ء - وفات: 3 فروری 1940ء) سندھی زبان کے مشہور و معروف افسانہ نگار، قانون دان اور سندھ کے شہرہ آفاق ادیب مرزا قلیچ بیگ کے فرزندِ ارجمند تھے۔ سندھ ایجوکیشن فاؤنڈیشن کی سابق سربراہ اور نامور ماہرِ تعلیم انیتا غلام علی نادر بیگ مرزا کی نواسی ہیں۔ نادر بیگ سندھی افسانے کے بنیاد گزاروں میں سے ایک تھے۔ وہ سماجی حقیقت نگاری کے مکتبِ فکر کے نمائندہ افسانہ نگاروں میں شامل تھے۔

حالات زندگی
-----------

نادر بیگ مرزا 16 مارچ 1891ء کو سندھ کے شہر کوٹری میں پیدا ہوئے، جہاں ان کے والد مرزا قلیچ بیگ مختیارکار کے عہدے پر متعین تھے۔ ابتدائی تعلیم کوٹری، حیدرآباد اور کراچی میں حاصل کی۔ 1906ء میں پندرہ سال کی عمر میں لندن روانہ ہوئے، 1912ء میں بیرسٹری کی سند حاصل کر کے وطن واپس لوٹے اور لاڑکانہ میں وکالت کرنے لگے۔ بعد میں مجسٹریٹ مقرر ہوئے اور سندھ کے مختلف شہروں میں خدمات انجام دیں۔

ادبی خدمات
----------

لندن کے سفر نے ان کے خیالات میں وسعت اور مشاہدے میں گہرائی پیدا کر دی تھی۔ اپنے والد سے انھیں ادبی ذوق وراثت میں ملا۔ نادر بیگ مرزا سندھی افسانے کے بنیادگزاروں میں شامل تھے۔ وہ سندھی افسانے میں سماجی حقیقت نگاری سے تعلق رکھتے تھے اور انھوں نے اپنے عم عصروں امر لعل ہنگورانی، آسانند مامتورا اور عثمان علی انصاری سے مل کر سندھی افسانے کو معاشرتی حقائق اور آس پاس کی دنیا کی عکاسی کرنا سکھایا۔ ہر چند انھوں نے بہت زیادہ کہانیاں نہیں لکھی تھیں لیکن ان کی کہانیاں اپنا ایک حلقہ اثر ضرور رکھتی تھیں اور بول چند راج پال کے رسالے **سندھو** میں شائع ہوتی تھیں۔ نادر بیگ مرزا کی کہانیوں کا یک مختصر مجموعہ ان کے بھتیجے نصیر مرزا نے مرتب کیا جسے 1991ء میں انسٹی ٹیوٹ آف سندھالوجی جامشورو نے شائع کیا، جس میں ان کی مطبوعہ اور غیر مطبوعہ کتابوں کی فہرست بھی دی گئی ہے جس سےپتا چلتا ہے کہ نادر بیگ کا ایک ناول **دل کشا** کے نام سے بھی انگریزی زبان میں شائع ہوا تھا۔ وہ ابتدائی دور کے افسانہ نگاروں میں ممتاز مقام رکھتے تھے۔ ان کے افسانوں میں طنز کی تیکھی چبھن ملتی ہے۔ ان کے ہاں سماجی حقیقت نگاری کی گہری چھاپ نظر آتی ہے۔ بعض ابتدائی کہانیوں میں منشی پریم چند اور سدرشن کے اثرات نمایاں ہیں، زیادہ تر انھوں نے ہندو اور کہیں کہیں پارسی معاشرے کو اپنا موضوع بنایا تھا۔ ان کے منتخب افسانوں میں **اچھوت، مس رستم جی، ماں کا قہر، موہنی، عینک کی آواز** اور **بھاوج** نمایا ں ترین افسانے ہیں۔ اس کے علاوہ وہ انگریزی زبان میں شاعری بھی کرتے تھے۔

تصانیف
------

* دلکشا (انگریزی، ناول، صفحات 228، سن اشاعت نام معلوم) مطبوعہ
* محبوب کربلا (سندھی، ناول، صفحات 258، ناشر:انجمن امامیہ، قدم گاہ مولا علی، حیدرآباد، سن اشاعت نام معلوم) مطبوعہ
* برھم عدیا مالا 7 (سندھی، صفحات 112، ناشر: جیٹھمل پراسرار گلراج بندھو آشرم حیدرآباد، سن اشاعت نام معلوم) مطبوعہ
* دیوان نادر بیگ مرزا (سندھی، سال ترتیب: 1937ء) غیر مطبوعہ
* پھاکن جی حکمت (سندھی ضرب الامثال پر ایک کتاب) غیر مطبوعہ

وفات
----

نادر بیگ مرزا 3 فروری 1940ء کو کراچی میں وفات پا گئے۔ انھیں ٹنڈو ٹھوڑو ، حیدرآباد میں ان کے آبائی قبرستان بلند شاہ میں سپردِ خاک کیا گیا۔

حوالہ جات
---------

1. 1 2  نادر بيگ مرزا جون کہانیون، ترتیب: نصیر مرزا، انسٹی ٹیوٹ آف سندھولاجی جامشورو، 1991ء
2. ↑  مختصر تاریخ زبان و ادب سندھی، سید مظہر جمیل، ادارہ فروغ قومی زبان پاکستان، 2017ء، ص 268
**کمبل**

مغرب میں کمبل تاجر کمبل فروخت کرتے ہوئے

سوتے وقت ٹھنڈی میں اوڑھنے کے لیے استعمال ہونے والا ایک گرم  کپڑا ہوتا ہے ۔ بڑا ،چھوٹا ،موٹا اور باریک ہر سائز کا ہوتا ہے ، جو دنیا کے تقریبا ہر سرد ملک میں پایاجاتاہے، لوگ اسے خاص طور سے سونے  یا آرام کرنے کے وقت ٹھنڈی سے بچنے اور گرمی حاصل کرنے کے لیے استعمال کرتے ہیں، بعض لوگ اسے دن میں بھی اوڑھ کر کام کرتے ہیں لیکن ایسا بہت کم ہی دیکھنے کو ملتا ہے ۔ ہاں بچوں کے لیے بازار میں  ایک خاص قسم کا شاندار ، راحت رساں اور نرم کمبل بھی دیکھنے کو ملتا ہے جو بچوں کے لیے راحت کے سامان کے طور پر استعمال کیا جاتا ہے اور اسے کبھی کبھی بالغ لوگ بھی استعمال کرلیتے ہیں۔

کمبل مختلف کلر کا ہوتا ہے بعض دفعہ تو ایک ہی کمبل میں کئی کئی کلر دیکھنے کو ملتا ہے ، جس سے کمبل کافی خوبصورت معلوم ہوتا ہے، لوگ اسے خوب پسند بھی کرتے ہیں، یہ بھی حقیقت ہے کہ بعض لوگوں کو ایک ہی کلر کا کمبل پسند ہوتا ہے ۔

بازار میں کمبل قیمتی اور سستا دونوں طرح کا دستیاب رہتا ہے، یہ بھی سچائی ہے کہ ٹھنڈی کے موسم میں مہنگی قیمت اور گرمی کے موسم میں سستی قیمت میں ملتا ہے؛ لیکن یاد رہے کہ گرمی کے موسم میں بازار میں کمبل بہت کم دستیاب رہتا ہے۔

حوالہ جات
---------

1. ↑  Blankets+are+sometimes+used+as+comfort+objects+by+small+children "https://books.google.com/books?id=ymRNAQAAMAAJ&q= Blankets+are+sometimes+used+as+comfort+objects+by+small+children"  روابط خارجية في `|title=` (معاونت)
**رفیہ سلطان** ( عثمانی ترکی زبان: *رفیعہ سلطان* ; 15 جون 1891 - ت 1938) ایک عثمانی شہزادی تھی، جو سلطان عبدالحمید ثانی اور سازکار خانم کی بیٹی تھی۔مارچ 1924ء میں شاہی خاندان کی جلاوطنی پر، جوڑے اور ان کی بیٹیاں سب سے پہلے نیس، فرانس میں آباد ہوئیں جہاں 1934ء میں 18 سال کی عمر میں حمید کی موت ہو گئی، بعد میں یہ جوڑا بیروت، لبنان میں آباد ہو گیا۔

ابتدائی زندگی
-------------

رفیہ سلطان 15 جون 1891 کو یلدز محل میں پیدا ہوئیں۔ اس کے والد عبدالحمید دوم تھے، جو عبدالمجید اول اور تریموجن کدن کے بیٹے تھے۔ اس کی ماں سازکار خانم تھی،     جو رجب بیٹامن اور رقیہ حوا کی بیٹی۔ وہ گیارہویں اولاد تھی اور چھٹی بیٹی تھی جو اپنے باپ سے پیدا ہوئی اور اپنی ماں کی اکلوتی اولاد تھی۔

شادی
----

عبد الحمید کے دورِ حکومت کے اختتام پر، اس نے ریفیہ سلطان کو علی فواد بے سے جوڑا جو مُیر احمد ایپ پاشا کے بیٹے تھے۔ تاہم، 1909 میں اپنے والد کی معزولی پر، شہزادی نے اپنے والدین کی پیروی میں جلاوطنی اختیار کی۔ تھیسالونیکی اگلے سال وہ واپس آگئی استنبول۔ 

یہ شادی 3 ستمبر 1910 کو محل میں ہوئی تھی۔ اس جوڑے کی دو بیٹیاں تھیں، ربیعہ خانم سلطان 13 جولائی 1911 کو پیدا ہوئیں اور 1918 میں پیدا ہوئیں 

مارچ 1924ء میں شاہی خاندان کی جلاوطنی پر، جوڑے اور ان کی بیٹیاں سب سے پہلے نیس، فرانس میں آباد ہوئیں جہاں 1934ء میں 18 سال کی عمر میں حمید کی موت ہو گئی، بعد میں یہ جوڑا بیروت، لبنان میں آباد ہو گیا۔  

نسلیشہ سلطان کے مطابق، وہ سلطان عبد الحمید ثانی کی بیٹیوں میں دنیا کی سب سے بڑی بیٹی تھی۔ وہ ایک مہربان خاتون تھیں اور ان کے شوہر فواد بے ایک بہترین شوہر تھے۔

موت
---

رفعیہ سلطان کا مقبرہ
رفیہ سلطان کا انتقال 1938ء میں 47 سال کی عمر میں بیروت، لبنان میں ہوا اور انھیں تکیہ سلیمانیہ قبرستان، دمشق، شام میں دفن کیا گیا۔      اس کی والدہ 1945 میں مرنے کے بعد اس سے سات سال زندہ رہیں۔

اولاد
-----

علی فہد بے سے ان کی دو بیٹیاں بیٹی ربیعہ خانم سلطان (13 جولائی 1911 تا 19 جون 1988ء) اور، عائشہ حمیدہ سلطان (1918ء تا 1934ء) پیدا ہوئیں۔

اعزازات
-------

نشان آل عثمان 

آرڈر آف دی میڈجیدی، جیولڈ 

تمغا لیاقت طلائی

حوالہ جات
---------

1. 1 2 3  Uluçay 2011. sfn error: no target: CITEREFUluçay2011 (help)
2. 1 2  Brookes 2010. sfn error: no target: CITEREFBrookes2010 (help)
3. 1 2 3 4 5  Sakaoğlu 2008. sfn error: no target: CITEREFSakaoğlu2008 (help)
4. 1 2  Ekrem Buğra Ekinci (جون 2017)۔ Sultan Abdülhamid'in Son Zevcesi۔ ISBN 9786050825039۔ اخذ شدہ بتاریخ 24 جولائی 2020  تحقق من التاريخ في: `|access-date=, |date=` (معاونت)
5. 1 2  Jamil Adra (2005)۔ Genealogy of the Imperial Ottoman Family 2005۔ صفحہ: 28
6. ↑  Murat Bardakçı (2017)۔ Neslishah: The Last Ottoman Princess۔ Oxford University Press۔ صفحہ: 100۔ ISBN 978-9-774-16837-6
7. 1 2 3  Yılmaz Öztuna (1978)۔ Başlangıcından zamanımıza kadar büyük Türkiye tarihi: Türkiye'nin siyasî، medenî، kültür, teşkilât ve san'at tarihi۔ Ötüken Yayınevi۔ صفحہ: 165

ذرائع
-----

* Douglas Scott Brookes (2010)۔ The Concubine, the Princess, and the Teacher: Voices from the Ottoman Harem۔ University of Texas Press۔ ISBN 978-0-292-78335-5
* Necdet Sakaoğlu (2008)۔ Bu mülkün kadın sultanları: Vâlide sultanlar, hâtunlar, hasekiler, kadınefendiler, sultanefendiler۔ Oğlak Yayıncılık۔ ISBN 978-9-753-29623-6
* Mustafa Çağatay Uluçay (2011)۔ Padişahların kadınları ve kızları۔ Ankara: Ötüken۔ ISBN 978-9-754-37840-5
**انا خانم** (وفات: 9 ستمبر 1647ء؛ فارسی: آنا خانم‎

 صفوی بادشاہ صفی (ء1629–1642ء) کی ہمشیرہ تھیں۔ وہ اپنے شوہر کے جانشین شاہ عباس دوم (1642ء–1666ء) کی والدہ تھیں۔

ابتدائی زندگی
-------------

انا خانم سرکیسیائی نژاد تھیں۔   انھیں شاہ صفی، عباس اول کے بڑے بیٹے محمد باقر مرزا کے بیٹے (1588ء-1629ء) کو لونڈی کے طور پر دیا گیا تھا۔ وہ عباس ثانی کی ماں بنیں۔  صفوی بادشاہوں نے شادی نہیں کی تھی، لیکن لونڈیوں سے ان کی نسل چلتی رہی، جو ان کی بیویاں بن گئیں۔

ملکہ ماں کے طور پر
------------------

1642ء میں صفی کی موت کے بعد اس کا بیٹا عباس دوم تخت پر بیٹھا۔ سارو تقی، محمد علی خان اور جانی خان شملو پر مشتمل ایک سہ فریقی نے انا خانم کے ساتھ اتحاد میں کام کیا اور عباس کے دور حکومت کے پہلے تین سالوں تک عدالت میں مؤثر طریقے سے اقتدار سنبھالا۔  سارو تقی نے وزیر اعظم کے طور پر اپنا عہدہ برقرار رکھا۔ انا خانم ان کی اتحادی اور اپنے دھڑے کے اندر اقتدار کو مستحکم کرنے والی تھیں۔  ایک فرانسیسی سنہاراور سیاح جین چارڈین نے 1645ء میں عباس کے تخت پر فائز ہونے کے بعد اپنی گفتگو میں ان کی دوستی اور تعاون کا ذکر کیا۔  

سارو تقی کو جانی خان نے قتل کیا، غالباً عباس کی رضامندی سے جو اپنی ماں اور اپنے غلام ساتھیوں سے آزادی حاصل کرنے کی کوشش کر رہا تھا۔ انا خانم کو جانی خان پر سخت غصہ تھا۔ اس نے اپنے ناظم خواجہ سراؤں میں سے ایک کو، جو شاید حرم کا سب سے بڑا، *رِش سیفد* تھا، جانی خان کے پاس بھیجا اور اس سے اپنے اعمال کی وضاحت کرنے کو کہا۔ اس نے جواب میں سارو تقی کو کتا اور چور کہا اور پھر انا خانم کی ذاتی توہین بھی کی۔  

قتل کے بعد، جانی خان کو خود شاہی سردار، صفی قلی بیگ ( امیر بیگ ارمانی کا بیٹا) نے دھوکا دیا، جسے خدشہ تھا کہ اس سازش کا حتمی مقصد خود شاہ کا تختہ الٹنا ہے۔ لیکن اس کے بعد ہونے والے خوفناک انتقام کے پیچھے اصل تحریک انا خانم تھی۔ سارو تقی کو پھانسی دینے کے چار دن بعد جانی خان کو قتل کر دیا گیا۔

تعاون
-----

انا خانم کے بارے میں جانا جاتا ہے کہ وہ شاہی دار الحکومت اصفہان کے مضافاتی عباس آباد میں ایک مسجد اور ایک اسکول کی تعمیر کی سرپرستی کر رہی تھی۔

موت
---

انا خانم کا انتقال 9 ستمبر 1647 ءکو ہوا۔

حوالہ جات
---------

1. 1 2  Newman 2008. sfn error: no target: CITEREFNewman2008 (help)
2. 1 2 3 4  Babaie et al. 2004. sfn error: no target: CITEREFBabaieBabayanBaghdiantz-McCabeFarhad2004 (help)
3. ↑  Andrew J. Newman (اپریل 21, 2006)۔ Safavid Iran: Rebirth of a Persian Empire۔ I.B.Tauris۔ صفحہ: 81۔ ISBN 978-1-86064-667-6  تحقق من التاريخ في: `|date=` (معاونت)
4. 1 2  Matthee 2012. sfn error: no target: CITEREFMatthee2012 (help)
5. ↑  Kathryn Babayan (1993)۔ The waning of the Qizilbash: the spiritual and the temporal۔ Princeton University۔ صفحہ: 123
6. 1 2 3  Babayan 2002. sfn error: no target: CITEREFBabayan2002 (help)

ذرائع
-----

* Sussan Babaie، Kathryn Babayan، Ina Baghdiantz-McCabe، Massumeh Farhad (2004)۔ Slaves of the Shah: New Elites of Safavid Iran۔ I.B.Tauris۔ ISBN 978-0-85771-686-6
* Kathryn Babayan (2002)۔ Mystics, Monarchs, and Messiahs: Cultural Landscapes of Early Modern Iran۔ Harvard CMES۔ ISBN 978-0-932885-28-9
* Andrew J. Newman (2008)۔ Safavid Iran: Rebirth of a Persian Empire۔ I.B.Tauris۔ ISBN 978-0-85771-661-3
* Rudi Matthee (2012)۔ Persia in Crisis: Safavid Decline and the Fall of Isfahan۔ I.B.Tauris۔ ISBN 978-1-84511-745-0
**اسحاق الموصلی** (پیدائش: 767ء — وفات: اگست 850ء) عہدِ عباسیہ کا ایک مشہور مغنی شاعر تھا۔

ابتدائی حالات
-------------

### پیدائش اور خاندان

اسحاق الموصلی 150ھ مطابق 767ء میں رے شہر میں پیدا ہوا۔ اُس کا والد ابراہیم الموصلی بھی نامور مغنی تھا۔ اسحاق فارسی النسل امیر گھرانے سے تعلق رکھتا تھا گو کہ اُس کے والد ابراہیم الموصلی کی پیدائش اور تربیت بنو تمیم کے درمیان کوفہ شہر میں ہوئی تھی۔ ابن ندیم کے بقول ابراہیم الموصلی کی پیدائش و تربیت بنو دارم کے قبیلہ میں ہوئی تھی جو کوفہ کے مضافات میں آباد تھا۔

### تعلیم

اسحاق کو نہایت بہترین تعلیم دی گئی۔ علم حدیث ہُشَیم بن بُشَیر سے حاصل کیا۔ علم قرأت امام علی بن حمزہ کسائی کوفی اور امام ابو یحییٰ زکریا الفراء سے حاصل کیا۔ علم موسیقی اپنے چچا زلزال، عاتکہ بنت شُہدہ اور اپنے والد سے حاصل کیا۔

سرکاری سرپرستی
--------------

اسحاق کے سب سے اولین سرپرست ہارون الرشید، یحییٰ بن خالد البرمکی اور اُس کے فرزندگان تھے۔ یحییٰ کے بیٹوں نے اِس نوجوان صاحبِ فن کو ایک مکان خرید کر دیا اور اِس مکان کے سامانِ آرائش کے لیے ایک لاکھ درہم فراہم کیے۔ 794ء میں جب فضل بن یحییٰ البرمکی کو خراسان کا گورنر مقرر کیا گیا تو اُس نے اسحاق کو محض ایک شعر کے صلے میں ایک ہزار دینار عنایت کیے تھے جو اُس نے اسحاق کی ایک تقریب کے لیے موزوں کیا تھا۔ خلفاء اور اُن کے امرا کی فیاضی کی بارش اسحاق پر مسلسل ہوتی رہی، چنانچہ وہ بھی اپنے والد کی طرح اِنتہائی مالدار ہو گیا تاہم وہ اپنی دولت فیاضی کے ساتھ خرچ کیا کرتا تھا اور اُس کے وظیفہ خواروں میں لغت نویس ابن العربی بھی تھا۔ اپنے والد ابراہیم الموصلی کی وفات کے بعد وہ اپنے زمانے کا بہترین مغنی قرار دیا گیا۔ خلفائے عباسیہ میں امین الرشید، مامون الرشید، المعتصم باللہ، الواثق باللہ اور المتوکل علی اللہ اِس کے سب سے زیادہ مداح تھے اور اِس پر بکثرت نوازشات کرتے رہتے تھے۔ مامون الرشید نے ایک بار کہا کہ اگر اسحاق ایک مغنی کی حیثیت سے اِس قدر مشہور نہ ہوتا تو میں اُسے قاضی کا عہدہ دے دیتا۔ درباری محافل میں اُسے بڑے بڑے علما اور ادبا کی صف میں کھڑے ہونے کی اجازت تھی اور وہ لباس پہننے کی بھی جو فقہا کے لے مخصوص تھا۔ الواثق باللہ کہتا تھا کہ جب اسحاق میرے سامنے گاتا ہے تو مجھے ایسا محسوس ہوتا ہے کہ میرے مقبوضات میں اضافہ ہو گیا ہے۔ جب اِس شہرۂ آفاق مغنی کا اِنتقال ہوا تو المتوکل علی اللہ پکار اُٹھا کہ: ’’ اسحاق کی موت نے میری سلطنت کو بڑی زینت اور افتخار سے محروم کر دیا۔‘‘

وفات
----

اسحاق الموصلی نے ماہِ رمضان 235ھ مطابق اگست 850ء میں بغداد میں وفات پائی۔

حوالہ جات
---------

1. 1 2 3 4 5 6  مکمل کام یہاں دستیاب ہے:  — مصنف: خیر الدین زرکلی  — عنوان : الأعلام —  : اشاعت 15 — جلد: 1 — صفحہ: 58
2. ↑  اردو دائرہ معارف اسلامیہ: جلد 2، صفحہ 119۔ مطبوعہ لاہور، 2017ء
3. ↑  ابوالفرج الاصبہانی: کتاب الاغانی، جلد 5، صفحہ 52، 131۔ طبع بولاق، مصر۔
4. ↑  ابن ندیم: کتاب الفہرست، صفحہ 141 تا 143، مطبوعہ لائپزگ، 1871ء
5. ↑  ابن عبد ربہ: العقد الفرید، جلد 3، صفحہ 188، مطبوعہ قاہرہ، 1305ھ
**دی گرل آن دی ٹرین**  (انگریزی: The Girl on the Train)
2013ء کی ایک امریکی آزاد تھرلر فلم ہے جس کی ہدایت کاری اور تحریر لیری برانڈ نے کی ہے اور اسے جیمز کارپینٹر، ریبیکا رینالڈز، گیری سیلز نے پروڈیوس کیا ہے۔ فلم میں ہنری ایان کسک، نیکی ایکوکس، اسٹیفن لینگ شامل ہیں۔

کہانی
-----

ڈینی ہارٹ، ایک دستاویزی فلم ساز، گرینڈ سینٹرل ٹرمینل پر ایک ٹرین میں سوار ہو کر اپنے تازہ ترین پروجیکٹ کے مضامین کا انٹرویو کرنے کے لیے ریاست نیو یارک کے اوپری حصے میں جا رہا ہے۔ ایک پراسرار نوجوان عورت کے ساتھ ایک موقع کا سامنا اسے ایک بہت ہی مختلف قسم کے سفر پر لے جاتا ہے اور پلک جھپکتے ہی، ہارٹ اپنی مطمئن زندگی کو ایک ایسی دنیا کے لیے چھوڑنے پر مجبور ہو جاتا ہے جس میں فنتاسی اور حقیقت کے درمیان میں لائن دھندلی ہوتی ہے۔
جیسے ہی ہارٹ اپنی عجیب و غریب کہانی ایک پولیس جاسوس کو سناتا ہے وہ اپنے آپ سے پوچھ گچھ کرتا ہوا پاتا ہے جب مارٹن یہ جاننے کی کوشش کرتا ہے کہ آیا ہارٹ شکار ہے یا اس عجیب و غریب معاملے میں مشتبہ شخص بن چکا ہے۔

پروڈکشن
-------

دی گرل آن دی ٹرین کی ہدایت کاری اور تحریر لیری برانڈ نے کی ہے اور اسے جیمز کارپینٹر، ریبیکا رینالڈز اور گیری سیلز نے پروڈیوس کیا ہے۔ رینالڈز اور کارپینٹر، جنھوں نے 8180 فلمیں قائم کیں، شادی شدہ ہیں۔ راس سیٹر وائٹ ایگزیکٹو پروڈیوسر تھے۔ 

دی گرل آن دی ٹرین کو نیو یارک شہر میں مارچ سے اپریل 2012ء تک، کل 17 دنوں میں شوٹ کیا گیا تھا۔ 
فلم بندی کے مقامات میں وال سٹریٹ کے علاقے میں دفاتر، ایک لاوارث کیتھولک اسکول اور گرینڈ سینٹرل ٹرمینل شامل ہیں۔ 

دی گرل آن دی ٹرین کا پریمیئر نیوپورٹ فلم فیسٹیول میں ہوا۔ 
نومبر 2013ء میں، مونٹیری میڈیا نے فلم کے ریاستہائے متحدہ میں تقسیم کے حقوق خریدے اور انھوں نے فلم کو 2014ء میں ریاستہائے متحدہ میں ریلیز کیا۔

مزید دیکھیے
-----------

* نیکی ایکوکس

حوالہ جات
---------

1. 1 2  Jeremy Kay (22 نومبر 2013)۔ "Girl On The Train find US homes"۔ Screen Daily۔ اخذ شدہ بتاریخ 16 جنوری 2014  تحقق من التاريخ في: `|access-date=, |date=` (معاونت)
2. ↑  Kristine Morris (30 اپریل 2012)۔ "Neo-Noir Thriller"۔ Grand Transverse Insider۔ Morning Star Publishing۔ اخذ شدہ بتاریخ 21 جنوری 2014  تحقق من التاريخ في: `|access-date=, |date=` (معاونت)
[*مردہ ربط*]
3. ↑  Loraine Anderson (31 مئی 2013)۔ "Leland filmmakers create story about people's stories"۔ Traverse City Record-Eagle۔ اخذ شدہ بتاریخ 16 جنوری 2014  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
4. ↑  Molly Dutmers (17 جولائی 2013)۔ "Local Producers to Show Latest Film at 2013 Traverse City Film Festival"۔ Traverse۔ اخذ شدہ بتاریخ 16 جنوری 2014  تحقق من التاريخ في: `|access-date=, |date=` (معاونت)
5. ↑  Daniel Maurer (12 اپریل 2012)۔ "Film Turns Mary Help of Christians School Into After-Hours Club"۔ The New York Times۔ 05 اکتوبر 2015 میں اصل سے آرکائیو شدہ۔ اخذ شدہ بتاریخ 21 جنوری 2014  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
6. ↑  "At the Festival: Friday"۔ Daily Pilot۔ 25 اپریل 2013۔ اخذ شدہ بتاریخ 21 جنوری 2014  تحقق من التاريخ في: `|access-date=, |date=` (معاونت)